Kinders - Ouderdomsgroep 10 - 12: Graffiti Books
Illustrator: Imile Wepener
Translator: Lydia Du Plessis
'n Hond uit 'n bos lees … Lees verhale wat enige hondeliefhebber se hart sal smelt. In hierdie boek kan jy jou pote op die stories en geheime van sommige van die geskiedenis se heldhaftigste honde lê. Hierdie is 'n boeiende versameling van meer as 30 verhale van werklike honde, insluitende filmsterre met pelse, honde wat graag help, wetenskap supersterre en oorlogshelde. Hierdie heldhaftige honde is die sterre van hulle eie stories. Lees ook oor honde wat rekords breek, honde in die letterkunde, baba honde wat roem op die internet gewerf het en nog meer … Hierdie is 'n niefiksie titel wat werklik deur enige hondeliefhebber gelees kan word - nie slegs kinders nie. Die boek se pasmaat is 'n Kat se kans, deur dieselfde skrywer. Soortgelyke plaaslike titels: Kinders geniet stories wat op ware diereverhale gebaseer is, soos Wendy Maartens se boeke: Jock van die Bosveld en ander ware dierestories, Leeu wat drukkies gee en ander ware dierestories en Max die dapper gorilla en ander ware diere stories
Carina Diedericks - Hugo
Die laaste vier adrenalienbelaaide Thomas@-avonture in een omnibus! Die Thomas@-reeks is een van die grootste suksesverhale in die Afrikaanse kinder- en jeugboekmark. Daar het oor die jare reeds 10 boeke in dié avontuurbelaaide topverkoper-reeks verskyn, sommige titels is in Engels vertaal, en Thomas en sy vriende se avonture het selfs tot 'n TV-reeks op kykNET gelei. Die gewilde Thomas@-stories in nou in 'n reeks waarde-vir-geld-omnibusse beskikbaar. Hierdie omnibus bevat vier titels: Thomas@geraamte.net Thomas en sy vriende gaan op ŉ rugby- en netbaltoer na Namibië en kort voor lank is hulle weer kniediep in die moeilikheid wanneer hulle op die spookdorp, Kolmanskop, eiehandig 'n groep diamantsmokkelaars probeer aankeer. Thomas@rock-ster.net Thomas se lewe suig harder as 'n stofsuier. Hy is (alweer) in die moeilikheid by die skoolhoof. Nou moet hy mure verf en allerhande goor werk by die skool doen om te keer dat ou Oros-man hom uit die skool skop. Boonop voel dit ook asof sy vriende hom in die rug steeks wanneer hulle 'n band begin sonder om hom eens daarvan te sê. Maar toe sy vriende hulle band inskryf vir 'n rock-kompetisie, raak dit duidelik dat hulle nie die enigste groep is wat die kompetisie wil wen nie. En iemand besluit hy sal enigiets doen om te wen - selfs al beteken dit dat iemand anders kan seerkry … Thomas@vrees.net Nadat Thomas laat een aand 'n geheimsinnige gesprek afluister, is hy doodseker sy pa is bang vir iets of iemand. Wie is die geheimsinnige Rus van wie hulle gepraat het? En waarom het Thomas en sy gesin skielik ekstra beskerming nodig? Thomas@skaduwee.net Thomas hoor toevallig hoe twee mans planne beraam om 'n besending onwettige vuurwapens van die hawe tot in die hartjie van Kaapstad te kry. Thomas word in die onderwêreld van Kaapstad vasgekeer - en niemand wat weet waar hy is nie …
Lotta se lewe 10: Koalakonsternasie
Lotta kan 'n reis Australië toe wen en sy wil ontsettend graag soontoe gaan, want sy is mal oor koalas en sy mis haar niggies. Al wat sy nodig het om te wen, is 'n koeldrankdoppie, niks meer nie. Maar Mamma en Pappa glo gaskoeldrank is baie sleg vir jou, so sy mag nie eens een enkele bottel daarvan koop nie. Gelukkig sal Chantelle haar saamvat, as sy wen. Sy is seker hulle gaan dit regkry. Al moet sy 'n doppie met haar blokfluit hipnotiseer!
Asterix en die groot oorvaart (22)
Op 'n visvanguitstappie word Asterix en Obelix in 'n storm vasgekeer en deur die see van koers af gestuur. Gelukkig bereik hulle 'n eiland en dit lyk vir hulle asof dit bewoon word deur 'n Romeinse kolonie. Maar wat is die vreemde diere wat “koeloekoeloekoeloe” maak? En hoekom wil hulle hoofman hê Obelix moet met sy dogter trou?
Asterix en die groot oorvaart is die 22ste boek in die gewilde Asterix-reeks.
Caesar se geskenk (21)
Illustrator: Sonya Van Schalkwyk-Barrois
Toe legioensoldaat Romeomontagus by Caesar die titelakte kry van 'n Galliese dorpie in Armorica, verruil hy die dorpie aan die herbergier Ortopedix as betaling vir sy drankrekening. Ortopedix is baie opgewonde om te trek na die dorpie wat hy gekoop het. Maar toe hy, sy vrou Aspirien en dogter Corenza daar aankom, rol hoofman Allamapstix van die lag oor die dorpie wat Caesar kwansuis verkoop het ...
Die towenaars van Toeka 2: Twee teen twee
Hekse maak amok in die woeste woud en daar skuil gevaar agter elke boomstam. Wens is 'n krygermeisie wat 'n kosbare Towerboek besit. Xar is 'n towenaarseun met 'n gevaarlike heksevlek op sy hand. Wens en Xar word van mekaar weggehou deur die hoogste muur wat jy jou kan voorstel. En die tyd word min … Maar hoe gaan die twee verby hulle ouers kom? Dit word 'n stryd van TWEE teen TWEE.
Die boomhuis met 39 vloere
Translator: Kobus Geldenhuys
Andy en Terry het nóg vloere aangebou by hulle fantastiese boomhuis! Nou is daar 39 vloere met allerhande prettige byvoegings - soos die wêreld se vreesaanjaendste tuimeltrein, 'n maller-as-mal-mallemeule, 'n reusetrampolien, en 'n disko om maar net 'n paar goed te noem. En die beste byvoeging van als? ... Terry se nuutste uitvindsel ... 'n masjien wat self boeke skryf en illustreer! Nou kan hulle meer speel en minder bekommer oor die sperdatum vir hul boek (waarmee hulle, soos elke jaar, laat is).
MAAR iets gaan verkeerd! Die masjien gaan berserk! En om die situasie te red, moet hulle Idiotus, die wêreld se grootste ONT-ontwikkelaar, se hulp inroep ...
Dis dalk hul slegste plan nog ...
Die boomhuis met 26 vloere
Andy en Terry woon in die beste boomhuis ter wêreld! En hulle het intussen bouwerk gedoen. Nou het die boomhuis 26 vloere! Hul boomhuis het nou onder andere ook 'n moddergeveg-arena, 'n stamkarretjiesbaan, 'n anti-gravitasiekamer, 'n skaatsplankbaan en 'n doolhof van doem wat so ingewikkeld is dat niemand nog ooit daaruit kon kom nie - tot nou toe ...
En dis die laaste persoon op aarde wie hulle wil sien!
Andy and Terry live in the world's best treehouse! And in the meantime they have been busy builders and added more storeys to their house. It now has 26!! There is a cool skate ramp, a crocodile-pit hazard, a mud-fighting arena and a maze of doom that is so complicated that nobody who has gone in has ever found his way out again. Until now ...
And the two besties are not delighted to see him!
Grilgrypers 5: Die groen watergraf
Die tingerige Wian is baie opgewonde wanneer hy uiteindelik in pleegsorg geplaas word en van die weeshuis kan ontsnap. Net jammer dat die oorgewig boelie, Pierre, saam met hom by dieselfde gesin gaan woon. Maar Wian se nuwe ouers is glad nie gaaf en ordentlik soos hy hom voorgestel het nie. Inteendeel, hulle maak hom doodbenoud. Veral toe hulle hom voorstel aan sy nuwe 'suster', Cornelia - 'n massiewe, mak krokodil wat in die agterplaas woon.
Twee wêrelde is op die punt om te bots ... Mitch het 'n knop op sy maag, hy weet iéts gaan gebeur. Iets sleg. En dan land die ruimtewesens in Deltaville en ontvoer inwoners van die dorp. Mitch en sy beste vriend, Lionel, besef dat dit hulle taak sal wees om die inwoners te red. Op die planeet Zenkion is Imke besig om oor die Blou Planeet, Aarde, te leer. Haar ma was 'n Aardling en dit beteken Imke is half-Blou Planeter, half-Zenkioniet. Al wat Imke wil doen, is om die blou waters van die Blou Planeet te sien. Sal sy die kans aangryp om na hierdie planeet te gaan? Al is die planeet besig om aangeval te word … Mitch en Imke se wêrelde ontmoet in hierdie verhaal oor ruimtereise, ruimtewesens en 'n soeke na die plek waar elkeen behoort. Hierdie boek was op die kortlys vir LAPA se Jeugromankompetisie 2017. Z-A-K: Blou Planeet is ŉ fantasie- en nabye toekomsverhaal. Spanning word goed opgebou en tipiese en universele geval tieneremosies en -vrese word aangeraak. Interessante tegnologie word deur die karakters gebruik. ŉ Nuwe perspektief word op ruimtewesens geplaas. Dié wesens is nie net skurke nie.
Kom kuier vir oulaas by die Stalmaats! Die laaste vyf immergewilde Stalmaats-boeke is ook nou in 'n lekkerlees-omnibus beskikbaar! Kom word vir oulaas deel van die pret en avontuur by die Dagbreek-ryskool saam met Anri, Megan, Karen en die ander Stalmaats! Word deel van die pret en opwinding by die Dagbreek-ryskool saam met Anri en die ander Stalmaats. Hierdie omnibus bevat die volgende vyf titels: Wegholrit Anri en die ander ruiters by die Dagbreek-ryskool is opgewonde oor die afrigtingskamp wat voorlê. Maar wat gaan skielik met Karen aan? Anri-hulle moet probeer uitvind wat fout is met Karen, voor dit te laat is ... Waaghals Die dag van die afrigtingskamp het uiteindelik aangebreek! Maar een van die ruiters in Anri-hulle se groep is 'n regte waaghals wat daarvan hou om die reëls te verbreek. Sal Anri-hulle kan keer dat sy haar toekoms as kampioen-ruiter verwoes? Perdepiekniek Ná die briefie wat Jacques by die kamp in Anri hand gestop het, is dinge tussen hulle skielik heeltemal anders. Megan reël 'n piekniek saam met Jacques en sy vriende. Maar dan kry hulle onverwags baie slegte nuus oor die hingsvulletjie Storm … Pretrit Anri is opgewonde toe sy hoor haar beste vriendin van haar vorige ryskool kom kuier. Anri kan nie wag om Nadine aan Megan en Karen voor te stel nie. Maar Nadine lyk nie baie opgewonde oor die vakansieprogram wat Anri-hulle by die ryskool beplan nie. Perdediewe Anri-hulle gaan die langnaweek Kaap toe. En Jacques kom saam om te kyk hoe dit met sy perd, Thunder, en haar vulletjie, Storm, gaan. Maar dan loop die ryskool waar die twee perde bly, onverwags onder gewetenlose skurke deur ...
Illustrator: Fanie Viljoen
Die meisie wat gedink het haar ma is 'n meermin
'n Aangrypende, fantastiese avontuur buite en onder die water … Stella is nog altyd die eenkantkind in die familie gewees. Sy loop in haar slaap en sy is bang vir die water alhoewel sy geboei is daardeur. Die grootste raaisel vir Stella is haar ma, wat oorlede is toe Stella agt jaar oud was. Wie was haar ma? Hoekom het sy vir Stella 'n hangertjie gegee wat “die belofte van die see” genoem word? Niemand kan vir Stella antwoorde gee nie omdat haar pa te hartseer is en haar ouma se geheue versleg. Dit is net deur die see te trotseer, dat Stella regtig die antwoord op haar grootste vraag kan uitvind: Was haar ma 'n meermin? 'n Aangrypende verhaal oor familie, verlies, vriendskap en ontdekking. Tania Unsworth meng fantasie en realiteit in 'n boeiende, poëtiese wyse wat steeds 'n vinnige pas het vir jong lesers. Hierdie is 'n boek wat enige leser sal meesleur met dieselfde magiese, emotiewe krag van die oseaan. Die boek bevat pragtige, liriese prosa wat fantasie en realiteit meng in 'n poëtiese avontuur. Met temas soos verlies, hartseer, rou, vriendskap en ontdekking is hierdie boek 'n moet-lees. Dit is die eerste van sy soort in Afrikaans. Ander boeke deur Tania Unsworth sluit in: The Secret Life of Daisy Fitzjohn en The One Safe Place.
Thomas@ Omnibus 2
Drie adrenalienbelaaide Thomas@-avonture in een omnibus!
Die Thomas@-reeks is een van die grootste suksesverhale in die Afrikaanse kinder- en jeug boekmark. Daar het oor die jare reeds 10 boeke in dié avontuur belaaide topverkoper-reeks verskyn, sommige titels is in Engels vertaal, en Thomas en sy vriende se avonture het selfs tot 'n TV-reeks op kykNET gelei. Die gewilde Thomas@-stories in nou in 'n reeks waarde-vir-geld-omnibusse beskikbaar. Hierdie omnibus bevat drie titels:
Die nuwe skooljaar begin nie goed vir Thomas nie. Eers het hy en Hannes 'n nagmerrieondervinding in 'n hyser en dan word hy vir 'n week lank geskors omdat hy 'n boelie geslaan het. Om alles te kroon begin 'n reeksmoordenaar paniek saai in Kaapstad ...
Dinge is in rep en roer oor die nuwe meisie in Thomas-hulle se klas: die aantreklike sepiester Fleur Vermaak. Hannes is dadelik tot sy ore toe verlief op Fleur, maar dit lyk asof sy net oë het vir een ou - Thomas! En Thomas sal nie daarvan droom om vir Alex te verneuk nie, maar Fleur is darem wraggies mooi ... Maar alles is nie pluis nie. Wie is die geheimsinnige man wat agter Fleur aan is? En wat is die nare geheim van Bailey se Bos, die plek waar die graad neges gaan kampeer?
Almal is baie opgewonde oor Thomas se kans om 'n sepiester te wees. Hy het immers 'n rol gekry in Die Malans van Marthaheim, die gewildste TV-reeks ooit! En sy mede-ster is boonop die aantreklike Fleur Vermaak. Maar kort voor lank begin Thomas vreemde dreigbriewe kry …